I kammeret indre er væggene er fra gulv til loft udsmykket med [[mosaik]]arbejder, der gengiver [[Lillebæltsbroen (1935)|Lillebæltsbroen]], et lyntog, en bil, et dampskib samt Skamlebæk Radiostation. Ved indgangen er udført to [[fajance]]malerier af [[Dragsholm Slot]] og [[Vallekilde Kirke]], hvor hans forældre er begravet. Over landskaberne er fire motiver i mosaik af [[Arne Meyer]] indfældet: To mænd med kamera og filmstrimmel, en familie omkring radioen, en pilot ved sit fly og videnskabsmænd i laboratoriet. Selve urnerne er placeret på et alter med en inskription i mosaik: ''"Ole Olsen gav sig og sin Hustru denne Grav i en Kæmpehøj fra Oldtiden og lukkede sin Tid ind til al den Tid, der svandt. Mennesket frigjorde sig fra Jorden, Lyden blev frigjort. Billeder blev levende, og man søgte Tingenes inderste Kerne. Vor Tid, Flyvningens, Filmens, Radioens og Atomsprængningens Tid."''
Kunst Erhvervsliv Kultur